21. júl

## Udalosti
[thumb|upright|[Neil Armstrong, prvý človek, ktorý vstúpil na povrch Mesiaca]]

* 356 pred Kr. – Hérostratos podpálil Artemidin chrám v Efeze, jeden zo siedmich divov starovekého sveta, aby získal večnú slávu
* 230 – svätý Poncián sa stal 18. pápežom
* 1342 – Ľudovít I. bol korunovaný za uhorského kráľa
* 1479 – český kráľ Vladislav II. Jagelovský a uhorský kráľ Matej Korvín v Olomouci uzatvorili mierovú zmluvu
* 1774 – podpisom mierovej zmluvy skončila rusko-turecká vojna (začala 1768)
* 1831 – Leopold I. bol inaugurovaný ako prvý belgický kráľ
* 1861 – americká občianska vojna: začala sa prvá veľká bitka vojny (1. bitka pri Bull Rune)
* 1865 – Divoký Bill Hickok zastrelil na námestí mesta Springfield (Missouri, USA) Davea Tutta v prvom skutočnom súboji Divokého západu
* 1873 – v Iowe spáchal Jesse James so svojou bandou prvú úspešnú vlakovú lúpež na divokom Západe (bolo ukradnutých 3 000 $)
* 1917 – vo Viedni sa uskutočnila porada českých a slovenských politikov o budúcom začlenení Slovenska do spoločného štátu
* 1925 – v americkom štáte Tennessee bol učiteľ biológie John T. Scopes uznaný vinným tým, že v rozpore s platným zákonom vyučoval evolúciu; bol odsúdený k pokute 100 $
* 1931 – stanica CBS začala prvé pravidelné celotýždenné televízne vysielanie
* 1939 – Slovenský snem jednohlasne schválil prvú slovenskú ústavu, čím sa zavŕšila etapa vytvárania a stabilizácie Slovenského štátu
* 1940 – druhá svetová vojna: britská vláda uznala dočasnú česko-slovenskú exilovú vládu
* 1940 – druhá svetová vojna: Edvard Beneš vydal v Londýne prvý z neskorších tzv. Benešových dekrétov
* 1944 – druhá svetová vojna: americké jednotky sa vylodili na Guame a začali bitku, ktorá sa skončila 10. augusta
* 1944 – druhá svetová vojna: Claus von Stauffenberg a štyria ďalší sprisahanci boli popravení za sprisahanie z 20. júla, ktorého cieľom bolo zavraždenie Adolfa Hitlera
* 1954 – prvá indočínska vojna: na Ženevskej konferencii sa rozhodlo o rozdelení Vietnamu na Severný a Južný Vietnam
* 1969 – vesmírne preteky: americký astronaut Neil Armstrong ako prvý človek vkročil na povrch Mesiaca
* 1972 – konflikt v Severnom Írsku: Dočasná írska republikánska armáda odpálila v centre Belfastu v priebehu 80 minút 22 bômb, ktoré zabili 9 ľudí a 130 zranili
* 1983 – sovietska výskumná stanica Vostok v Antarktíde namerala absolútne najnižšiu teplotu na Zemi (-89,2 °C)
* 1995 – Čínska ľudová oslobodenecká armáda začala odpaľovať rakety do vôd severne od Taiwanu
* 2005 – štyri pokusy o bombové útoky islamských extrémistov narušili časť londýnskej verejnej dopravy
* 2011 – pristátím amerického raketoplánu ''Atlantis'' v Kennedyho vesmírnom stredisku z misie STS-135 sa skončil program Space Shuttle
* 2024 – prezident USA Joe Biden oznámil, že sa už nebude uchádzať o druhé funkčné obdobie a odstúpil z prezidentských volieb 2024

## Narodenia
[thumb|upright|[Jens Weißflog (* 1964)]]
[thumb|upright|[Juno Templová (* 1989)]]

* 1414 – Sixtus IV., 212. pápež († 1484)
* 1515 – svätý Filip Neri, taliansky rímskokatolícky kňaz († 1595)
* 1850 – Štefan Truchlý, slovenský banský inžinier, botanik a lexikológ († 1922)
* 1864 – Frances Clevelandová, prvá dáma USA ako manželka prezidenta Grovera Clevelanda († 1947)
* 1870 – Emil Orlík, český maliar, grafik, fotograf a výtvarník († 1932)
* 1880 – Milan Rastislav Štefánik, slovenský politik a astronóm, generál francúzskej armády, spoluzakladateľ Česko-Slovenska († 1919)
* 1898 – Edmund Langley Hirst, britský chemik († 1975)
* 1899 – Ernest Hemingway, americký spisovateľ († 1961)
* 1911 – Marshall McLuhan, kanadský spisovateľ († 1980)
* 1919 – Ján Korch, slovenský pedagóg a matematik († 1995)
* 1923 – Rudolph Arthur Marcus, kanadský chemik, nositeľ Nobelovej ceny za chémiu
* 1928 – John B. Keane, írsky spisovateľ, básnik a dramatik († 2002)
* 1928 – Hirofumi Uzawa, japonský ekonóm († 2014)
* 1932 – Igor Kišš, slovenský evanjelický teológ a filozof († 2018)
* 1944 – John Atta Mills, ghanský politik a prezident († 2012)
* 1948 – Eduard Krekovič, slovenský archeológ a vysokoškolský pedagóg († 2022)
* 1948 – Ľubomír Plai, slovenský politik
* 1951 – Robin Williams, americký herec a komik († 2014)
* 1956 – Michael Connelly, americký spisovateľ
* 1964 – Jens Weißflog, nemecký skokan na lyžiach
* 1976 – Tatiana Romanovna Lebedevová, ruská atlétka
* 1978 – Josh Hartnett, americký herec
* 1978 – Damian Marley, jamajský reggae spevák
* 1981 – Victor Hănescu, rumunský tenista
* 1981 – Milan Lieskovský, slovenský producent, zvukový inžinier a dídžej
* 1983 – Eivør Pálsdóttir, faerská speváčka
* 1985 – Filip Polášek, slovenský tenista
* 1987 – Katarína Garajová, slovenská bežkyňa na lyžiach
* 1989 – Rory Culkin, americký herec
* 1989 – Juno Templová, anglická herečka
* 2000 – Erling Haaland, nórsky profesionálny futbalista

## Úmrtia
[thumb|upright|[Jerry Goldsmith († 2004)]]
[thumb|upright|[Tony Bennett († 2023)]]

* 1641 – Thomas Mun, anglický ekonóm, predstaviteľ merkantilizmu v Anglicku a riaditeľ Východoindickej obchodnej spoločnosti (* 1571)
* 1796 – Robert Burns, škótsky básnik (* 1759)
* 1833 – Gervasio Antonio de Posadas, argentínsky politik (* 1757)
* 1856 – Emil Aarestrup, dánsky básnik a lekár (* 1800)
* 1870 – Daniel Dollfus-Ausset, francúzsky astronóm (* 1797)
* 1944 – Ludwig Beck, nemecký generál, spoluorganizátor atentátu na Hitlera (* 1880)
* 1944 – Claus von Stauffenberg, hlavný strojca neúspešného atentátu na Hitlera (* 1907)
* 1948 – Arshile Gorky, americký maliar (* 1904)
* 1963 – Bohumil Modrý, hokejový brankár a politický väzeň (* 1916)
* 1966 – Philipp Frank, rakúsky teoretický fyzik, matematik a filozof (* 1884)
* 1967 – Albert Lutuli, juhoafrický učiteľ a politik, nositeľ Nobelovej ceny za mier (* asi 1898)
* 1971 – Yrjö Väisälä, fínsky astronóm a fyzik (* 1891)
* 1971 – Jaroslav Votruba, český maliar a grafik (* 1889)
* 1972 – Ralph Craig, americký šprintér (* 1889)
* 1976 – Enzo Paci, taliansky filozof (* 1911)
* 1986 – Vlado Čech, český rockový bubeník (* 1949)
* 1991 – Oskár Formánek, slovenský rímskokatolícky kňaz, cirkevný historik a prekladateľ (* 1915)
* 1998 – Alan Shepard, americký astronaut, prvý Američan, ktorý vyletel do kozmického priestoru (* 1923)
* 2004 – Jerry Goldsmith, americký skladateľ filmovej hudby (* 1929)
* 2006 – Mako, americký herec ázijskeho pôvodu (* 1933)
* 2007 – Miloš Krno, slovenský spisovateľ a publicista (* 1922)
* 2007 – Mieroslav Pinka, slovenský spisovateľ pre deti a publicista (* 1929)
* 2010 – Luis Corvalán, čilský politik, bývalý generálny tajomník Komunistickej strany Čile (PCCh) (* 1916)
* 2015 – Edgar Lawrence Doctorow, americký spisovateľ (* 1931)
* 2017 – Peter Doohan, austrálsky tenista (* 1961)
* 2017 – John Heard, americký herec, známy ako Peter McCallister z filmovej série Sám Doma (* 1946)
* 2018 – Elmarie Wendel, americká herečka známa zo seriálu Takí normálni mimozemšťania (* 1939)
* 2023 – Tony Bennett, americký spevák, klavirista a maliar (* 1926)


21
~0721